stanford-oval/wikipedia huggingface dataset:
Avatar (elokuva)
Käsikirjoituksen yksityiskohdat

James Cameron aloitti Avatarin työstämisen jo vuonna 1994, kun hän alkoi kirjoittamaan elokuvan käsikirjoitusta. Cameron kertoo, että Avatarin 114-sivuisen käsikirjoituksen inspiraationa on toiminut jokainen hänen lapsena lukemansa scifi-kirja.
»It's this form of pure creation where if you want to move a tree or a mountain or the sky or change the time of day, you have complete control over the elements.» 
(James Cameron)
Käsikirjoituksen yksityiskohdat > Roolijako

Sam Worthington näyttelee Jake Sullya. Cameron valitsi hänet etsittyään lupaavia mutta vielä melko tuntemattomia nuoria näyttelijöitä rooliin, jotta budjettiin ei tulisi lisäkuluja. Worthington koe-esiintyi ennen roolivalintaa kahdesti. Cameron päätteli, että Worthington olisi ”valmis mihin tahansa antaen hahmolleen aitoa luonnetta. Hän on sellainen tyyppi, jonka kanssa voisit ottaa oluen. Elokuvassa hänestä lopulta tulee johtaja, joka muuttaa maailman”. Worthington on suostunut Avatar-elokuvan mahdollisiin jatko-osiin.
Sigourney Weaver näyttelee tohtori Grace Augustinea, kasvitieteilijää, joka ohjaa Jake Sullya. Rooliaan varten Weaver värjäsi hiuksensa punaisiksi. Yhdessä tuotannon vaiheessa Weaverin hahmon nimi oli Shipley. Weaverin mukaan hahmo muistuttaa Cameronia, koska he ”molemmat ovat hyvin motivoituneita ja idealistisia”.tarvitaan parempi lähde
Michelle Rodriguez näyttelee Trudy Chaconaa, eläkkeelle jäänyttä laivaston lentäjää. Cameron halusi Rodriguezin rooliin nähtyään hänet elokuvassa Girlfight.lähde?
Giovanni Ribisi näyttelee hallituksen sihteeri Parker Selfridgea.
Joel David Moore näyttelee Norm Spellmania, biologia, joka tutkii kasveja ja luonnon elämää.lähde?
Stephen Lang näyttelee eversti Miles Quaritchia, elokuvan antagonistia. Lang oli koe-esiintynyt Cameronin Aliens – paluu -elokuvaa varten mutta ei ollut tuolloin saanut roolia. Cameron muisti näyttelijän, ja tällä kertaa palkkasi hänet.lähde?
Dileep Rao näyttelee tri Max Patelia, tiedemiestä, joka työskentelee Avatar-projektissa.
Matt Gerald näyttelee alikersantti Lyle Wainfleetia, elokuvan toista antagonistia.
Käsikirjoituksen yksityiskohdat > Pandora-planeetan luonto

Banshee (ikran) on lentoliskon kaltainen vuoriston henkiolento, jonka avulla na'vit voivat lentää. Voimakkaat siiveniskut sallivat rintalastan vahvat lihakset.yvinkehittyneet. Henkiolennon kanssa yhdistyminen on vaarallista ja vaatii na'vi-metsästäjiltä erityisen seremonian. Henkiolento sitoutuu elinikänään vain yhteen na'viin. ">lähde?
Direhorse (pa’li) on hevosen kaltainen olento, jolla on kuusi jalkaa, pitkä kaula, pieni pää sekä kova ja karvaton iho. Sillä on raitoja sekä joustavia hiilikuitukäsiä niskan ja pään alueella.
Hammerhead (titanothere) on suurikokoinen, laiduntava sarvikuonon kaltainen olento, joka elää pienissä laumoissa. Se on jonkin verran sosiaalinen, mutta myös hierarkkinen ja reviiriään puolustava eli territoriaalinen. Suuttuneena titanothere syöksyy päin mahdollista uhkaa, mikä pelästyttää jokaisen pandoralaisen olennon pakoon.
Thanator (palulukan) on kaikista Pandoran petoeläimistä pelätyin olento, joka käyttää puolustautuakseen sen leveää, panssaroitua häntää. Rustomaiset ”lautaset” sen kaulan ympärillä voivat väristä ilmaistakseen mahdollista uhkaa tai paikantamisen välineenä. Sen niskan liike ja leuan isku ovat yhtä nopeita kuin kameran suljin.
Viperwolf (nantang) on olento, joka kulkee kuudella jalalla ja jolla on vahva keho. Viperwolf matkustaa pitkiä matkoja etsiessään saalista. Aivomassansa sekä kehonsa painon suhde kertoo korkeasta tiedonkäsittely-, kuviontunnistus- ja kommunikaatiokyvyistä.
Kotipuu (Kelutral) on suuri puu, joka toimii na'vin klaanin jäsenien asuinpaikkana. Puussa on luonnollisia käytäviä ja koloja, joissa na'vit voivat oleskella ja elää. He myös pitävät puun avulla yhteyttä jumalatar Eywaan. Kuten monet pyhät paikat Pandoralla, Kotipuu on suuren älymetallivarannon päällä. Kotipuu on yli 150 metriä korkea ja halkaisijaltaan noin 30 metriä.
Great Leonopteryx (toruk) on taivaan suurin peto-olento. Sen ratsastaja on kunnioitettu klaanin jäsen, nimeltään Toruk macto, Viimeisen Varjon Ratsastaja. Vain viisi na'via ennen Jake Sullya on onnistunut ratsastamaan torukilla.
Käsikirjoituksen yksityiskohdat > Efektit eli erikoistehosteet

Cameron palkkasi uusiseelantilaisen tehostetalon Weta Digital luomaan ja kehittämään Pandoran maailmaa, eläimiä, luontoa sekä na'vi-hahmoja. Yritys tuli kuuluisaksi Taru sormusten herrasta -elokuvatrilogian efektien myötä. Myös Avatarin tietokonemallinnuksista jopa 95 % on sen tuotantoa. Elokuvaa varten kehitettiin monia ohjelmistoja ja paljon uutta tekniikkaa. Avatarin tekoon oli kolmen vuoden ajan hyödynnetty muun muassa viisi maailman supertietokonetta.
Käsikirjoituksen yksityiskohdat > Teemat

Cameron sanoi San Diegon Comic-Conissa, kansainvälisessä sarjakuvatapahtumassa, haluavansa tehdä elokuvan, jossa on teelusikallinen sokeria, toimintaa, jännitystä ja kaikkea, mikä hänet itsensä saa syttymään, mutta joka saa katsojan myös ajattelemaan luontoa ja ympäristöä.lähde?
Julkaisu > Markkinointi

Ensimmäinen promootiokuva elokuvasta julkaistiin 1. elokuuta 2009. Empire-lehti julkaisi yksinoikeudella kuvia elokuvasta vuoden 2009 lokakuussa.lähde?
Julkaisu > Tuotto

Avatar on yksi maailman tuottoisimpia elokuvia. Se tuotti Yhdysvalloissa ensi-iltapäivänään 10. joulukuuta 2009 noin 27 miljoonaa dollaria, joista 3,5 miljoonaa tuli keskiyön näytöksistä. Tammikuun 25. päivään mennessä se ohitti Titanicin maailman tuottoisimpana elokuvana, ja helmikuun alussa se ohitti Titanicin myös Yhdysvaltojen lipputuloissa. Kaikkiaan Avatar tuotti elokuvateattereissa runsaat 2,7 miljardia dollaria lipputuloja, joista Yhdysvaltojen osuus oli vajaa 750 miljoonaa dollaria.
Elokuva Avengers: Endgame ohitti väliaikaisesti Avatarin tuottoisimpien elokuvien listalla heinäkuussa 2019. Avatar kuitenkin nousi jälleen tuottoisimmaksi maaliskuussa 2021 uudelleenjulkaisun myötä.
Ennen ensi-iltaa Avatarin odotettiin olevan elokuvateattereissa suuri pettymys, kuten Cameronin edellisen elokuvan Titanicinkin odotettiin olevan. Avatarin arveltiin tuottavan avausviikonloppunaan noin 70 miljoonaa dollaria. Analyytikot myös arvioivat, että Avatar saisi lipputuloja jo sen 3D-ominaisuutensa takia, sillä muutkin samoihin aikoihin julkaistut 3D-elokuvat olivat tuottaneet hyvin.
»I think if everybody was embracing the film before the fact, the film could never live up to that expectation. Having that doubt, having it be controversial right now, having people arguing about it, I think is absolutely the healthy place. Have them go with some sense of wanting to find the answer. When they sit down in that movie theatre and the lights go down.» 
(James Cameron)
Julkaisu > Soundtrack

Elokuvan musiikin sävelsi James Horner. Tunnuskappaleen laulaa englantilainen laulaja-lauluntekijä Leona Lewis.
Julkaisu > Palkinnot ja ehdokkuudet

Avatar sai neljä ehdokkuutta vuotuisessa Golden Globe -gaalassa kategorioissa ”Best Motion Picture”, ”Best Director”, ”Best Original Score" sekä "Best Original Song", joista elokuva voitti parhaan ohjaajan palkinnon ja parhaan draamaelokuvan palkinnon.
Avatar on voittanut New York Online Film Critics -yhdistyksen palkinnon parhaasta elokuvasta.lähde?
Elokuva oli myös ehdolla parhaan elokuvan Oscar-palkinnon saajaksi muun muassa sen pidettyä Oscar-palkintoraadin jäsenille näytöksen. Elokuva oli ehdolla yhdeksässä kategoriassa, ja se sai Oscar-gaalassa 2010 kolme Oscar-palkintoa.lähde?
| --- | --- |
 Oscarit Paras lavastus  Paras kuvaus  Parhaat erikoistehosteet Ehdokkuudet Paras elokuva  Paras ohjaus  Paras leikkaus  Paras musiikki  Paras äänitys  Parhaat äänitehosteet :  Golden Globe Paras draamaelokuva  Paras ohjaus Ehdokkuudet Paras musiikki (James Horner)  Paras elokuvakappale (Leona Lewis: I See You)
DVD ja Blu-ray

Avatar-elokuvan julkaisu DVD:llä ja Blu-rayllä on tehnyt myyntihistoriaa. Kun elokuva pääsi DVD- ja Blu-ray-markkinoille 22.4.2010, sai se 20th Century Foxin mukaan myytyä neljän ensimmäisen päivän aikana yli 6,7 miljoonaa levyä, joista noin 4 miljoonaa kappaletta myytiin DVD:tä ja loput noin kaksi miljoonaa kappaletta Blu-rayta. Oltuaan kolme viikkoa myynnissä Avatar teki jälleen uuden ennätyksen, kun se sai myytyä niin lyhyessä ajassa 19,7 miljoonaa Blu-ray- ja DVD-levyä.
20th Century Fox on kertonut netonneensa Avatarin DVD- ja Blu-ray-myynnistä yli 130 miljoonaa dollaria, mikä on kaikkien aikojen myyntiennätys, jota ennen ennätyksen oli tehnyt vuonna 2008 ilmestynyt Yön ritari.
Arvosteluja

Avatar sai Pohjois-Amerikassa paljon positiivista palautetta. Elokuva oli esimerkiksi saanut arvosteluja kokoavalla Rotten Tomatoes -sivustolla joulukuussa 2009 Fresh-hyväksynnän noin 83 % annetuista 191 katsoja-arvosteluista ja 94 % annetuista kriitikoiden arvosteluista. Yhdysvalloissa elokuvaa on myös arvosteltu sen edustavan Amerikan- ja armeijanvastaisuutta sekä hippityylistä maailmankatsomusta.
Iltalehden anonyymi elokuva-arvostelija toteaa arvostelussaan (17.12.2009): ”Avatarin parissa on helppo viihtyä jättikankaalla ja huippuäänellä varustetussa 3D-teatterissa. Mutta yhtä helposti sen myös unohtaa. Teknisesti loistava elokuva paljastuu sisällöltään latteaksi kierrätyskamaksi.” Hän antoi elokuvalle kaksi tähteä.
Elitistin elokuva-arvostelija Ilja Rautsi kehuu arvostelussaan (16.12.2009) elokuvaa visuaalisesti näyttäväksi mutta draamaltaan ontuvaksi ja sisällöltään kliseiseksi: ”Mitä uutta Avatarissa sitten on? Näytönsäästäjältä ensihämmästyksen jälkeen näyttävien hehkuvien kasvillisuustaustojen ja tavallisista tempuista riisutun kolmiulotteisuusefektin ohella ei paljoa. Cameron ei käytä 3D:tä kikkana, vaan luo sillä paikoin näyttäviä syvyyseroja ja tilantuntua. 3D‑efekti myös tekee kuvasta pehmeämpää, joten koneesta loihditut na'vi ‑hahmot sulautuvat luontevammin ihmisten sekaan. Silti kaikesta puuttuu se käsin kosketeltavan, eletyn todellisuuden tuntu, joka mahdollistaa uppoutumisen fantastisiin maailmoihin.” Hän antoi elokuvalle arvosanaksi 2,5.
MTV3:n kriitikko Outi Heiskanen antaa elokuvalle kuitenkin positiivisen arvion ja sanoo arvostelussaan (18.12.2009), että elokuvasta on poissa aiemmin 3D:hen liitetty halpahintaisuus. Hän kirjoittaa: "Esineitä ei esimerkiksi Avatarissa singota yleisön suuntaan itsetarkoituksellisesti, vaan syvyysvaikutelma on valjastettu palvelemaan normaaleja kohtauksia ja tilanteita. Jos et ole koskaan aikaisemmin nähnyt ainuttakaan 3D-elokuvaa, Avatarilla on hyvä aloittaa. Lopun pitkitettyä taistelujaksoa lukuun ottamatta Avatar on täysosuma. Se tulee muuttamaan käsityksemme paitsi kolmiulotteisen elokuvan tulevaisuudesta, myös mainstream-elokuvan uudesta, uljaasta huomisesta.”
Terveydelliset vaikutukset

Joulukuussa 2009 Avatarin eräässä 3D-näytöksessä elokuvan visuaaliset efektit saivat monet yleisön jäsenet voimaan pahoin. Yksi katsojista kommentoi Daily Mailin toimittajalle: ”I definitely would not eat before seeing the film.”
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (Arkistoitu – Internet Archive)
Avatar Wiki
| --- | --- |
Elokuvat:  Avatar (2009) tunnustukset  lipputuloennätykset  The Way of Water (2022) tunnustukset  Fire and Ash (2025)  Avatar 4  Avatar 5 
Hahmot:  Jake Sully  Miles Quaritch  Neytiri 
Ääniraidat:  Avatar: Music from the Motion Picture "I See You"  The Way of Water "Nothing Is Lost (You Give Me Strength)" 
Videopelit:  James Cameron’s Avatar: The Game  Avatar: Frontiers of Pandora 
| n k Parhaan draamaelokuvan Golden Globe -palkinnon saaneet elokuvat |
| --- | --- |
1951–1970:  Paikka auringossa (1951)  Suuri maailmansirkus (1952)  Näin hänen kuolevan (1953)  Alaston satama (1954)  Eedenistä itään (1955)  Maailman ympäri 80 päivässä (1956)  Kwai-joen silta (1957)  Kahlitut (1958)  Ben-Hur (1959)  Spartacus (1960)  Navaronen tykit (1961)  Arabian Lawrence (1962)  Kardinaali (1963)  Becket (1964)  Tohtori Živago (1965)  Kunnian mies (1966)  Yön kuumuudessa (1967)  Leijona talvella (1968)  Tuhannen päivän kuningatar (1969)  Rakkaustarina (1970) 
1971–1990:  Kovaotteiset miehet (1971)  Kummisetä (1972)  Manaaja (1973)  Chinatown (1974)  Yksi lensi yli käenpesän (1975)  Rocky (1976)  Käännekohta (1977)  Keskiyön pikajuna (1978)  Kramer vastaan Kramer (1979)  Tavallisia ihmisiä (1980  Kultalampi (1981)  E.T. (1982)  Hellyyden ehdoilla (1983  Amadeus (1984)  Minun Afrikkani (1985)  Platoon – nuoret sotilaat (1986)  Viimeinen keisari (1987)  Sademies (1988)  Syntynyt 4. heinäkuuta (1989)  Tanssii susien kanssa (1990) 
1991–2010:  Bugsy (1991)  Naisen tuoksu (1992)  Schindlerin lista (1993)  Forrest Gump (1994)   Järki ja tunteet (1995)  Englantilainen potilas (1996)  Titanic (1997)  Pelastakaa sotamies Ryan (1998)  American Beauty (1999)  Gladiator (2000)  Kaunis mieli (2001)  Tunnit (2002)  Taru sormusten herrasta: Kuninkaan paluu (2003)  Lentäjä (2004)  Brokeback Mountain (2005)  Babel (2006)  Sovitus (2007)  Slummien miljonääri (2008)  Avatar (2009)  The Social Network (2010) 
2011–:  The Descendants (2011)  Argo (2012)  12 Years a Slave (2013)  Boyhood (2014)  The Revenant (2015)  Moonlight (2016)  Three Billboards Outside Ebbing, Missouri (2017)  Bohemian Rhapsody (2018)  Taistelulähetit – 1917 (2019)  Nomadland (2020)
Johan Kerrman

Johan (Jami) Fredrik Kerrman (22. heinäkuuta 1890 Kuopio – 26. joulukuuta 1934 Vaasa)  oli suomalainen sanomalehtimies ja jääkärivänrikki. Hänen vanhempansa olivat seppä Fredrik Kerrman ja Vilhelmiina Väänänen. Hänet vihittiin avioliittoon vuonna 1927 Hilja Regina Ritarin kanssa.
Opinnot

Kerrman kävi kuusi luokkaa Vaasan suomalaisesta reaalilyseota ja Tiedonantokurssi Mikkelissä ja Santahaminassa vuonna 1919 sekä suojeluskuntien voimistelunjohtajakurssin Kuopiossa vuonna 1921 ja paikallispäällikkökurssin Karstulassa vuonna 1922.
Jääkärikausi

Kerrman työskenteli lehtimiehenä vuodesta 1909 alkaen muun muassa Pohjalainen- ja Vaasa-lehtien toimituksissa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 29. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Suomen sisällissota

Kerrman saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 7. jääkäripataljoonan konekiväärikomppaniaan, josta hänet siirrettiin 8. maaliskuuta 1918 alkaen 9. jääkäripataljoonaan ja edelleen 14. huhtikuuta 1918 alkaen 6. Jääkärirykmentin 18. jääkäripataljoonan konekiväärikomppaniaan. Hän otti osaa  sisällissodan taisteluihin Ilveksessä, Hotakassa ja Muolaalla sekä etenemiseen Viipurin-Pietarin rautatielle.
Sisällissodan jälkeinen aika

Kerrman palveli sisällissodan jälkeen joukkueenjohtajana 6. Jääkärirykmentistä muodostetussa Jääkäripataljoona 6:ssa, joka tunnettiin myöhemmin nimillä Jääkäripataljoona 3., Kajaanin sissipataljoona ja Pohjanmaan jääkäripataljoona. Hänet siirrettiin 1. toukokuuta 1919 alkaen Keski-Suomen rykmenttiin, mistä hänet komennettiin 1. toukokuuta 1919 koulutus- ja tiedonantoupseeriksi Terijoen rajavartiopataljoonaan. Terijoella hän oli 27. lokakuuta 1919 asti. Kerrman erosi armeijasta 17. joulukuuta 1919 ja siirtyi Suojeluskuntajärjestön palvelukseen ja hänet sijoitettiin paikallispäälliköksi Joensuun suojeluskuntaan. Joensuun suojeluskuntapiirin virkaa tekeväksi päälliköksi hänet siirrettiin 1. kesäkuuta 1920. Kuopion maalaiskunnan suojeluskunnan paikallispäälliköksi hänet nimitettiin 1. helmikuuta 1921 ja toimi tehtävässä 15. huhtikuuta 1922 saakka, jolloin hän erosi suojeluskuntajärjestöstä ja siirtyi lehtimieheksi ensin Helsinkiin ja myöhemmin Vaasaan. Kerrman kuoli Vaasan tuberkuloosisairaalassa joulukuussa 1934.
Jääkäripataljoonan 2. komppania.
Reinaldo Arenas

Reinaldo Arenas Fuentes (16. heinäkuuta 1943 – 7. joulukuuta 1990) oli kuubalainen runoilija, kirjailija ja toimittaja. Hän oli aikuisiällään voimakkaasti kriittinen Kuuban hallitusta kohtaan ja vietti pitkän aikaa vangittuna kotisaarellaan. Hän pakeni vuonna 1980 Yhdysvaltoihin, jossa hän kuoli tarkoituksella otettuun lääke- ja alkoholimyrkytykseen 47-vuotiaana. Hän teki itsemurhan sairastuttuaan aidsiin. Hän jätti jälkeensä viestin joka oli suunnattu lähinnä Fidel Castrolle. Siinä hän kehotti kuubalaisia saarella ja sen ulkopuolella jatkamaan "taisteluaan vapaudesta".
Arenas oli avoimesti homoseksuaali, mikä myös oli osaltaan vaikuttanut hänen joutumiseensa vainon kohteeksi kotimaassaan. Useiden pakoyritysten jälkeen hän muutti Yhdysvaltoihin siinä vaiheessa, kun Kuubasta päästettiin suuri joukko ihmisiä pois.
Arenasin teokset ovat arvostettuja maailmanlaajuisesti. Tunnetuimpiin lukeutuu Harhanäkyjen maailma, jonka alkuperäinen espanjankielinen versio julkaistiin vuonna 1966 nimellä El mundo alucinante. Mirjaliisa Nuuttilan tekemä suomennos julkaistiin vuonna 1989.
Teoksen Antes que anochezca pohjalta on tehty vuonna 2000 elokuva Ennen yötä, jonka on ohjannut Julian Schnabel ja jossa Arenasia näyttelee Javier Bardem.
Teokset

Celestino antes del alba (1967).
El mundo alucinante (1969).
El palacio de las blanquísimas mofetas (1980).
La vieja Rosa (1980).
Otra vez el mar (1982).
Arturo, la estrella más brillante (1984).
La loma del ángel (1987).
El asalto (1988).
El portero (1989).
Viaje a La Habana (1990).
El color del verano (1991)
Antes que anochezca (1992).
Teokset > Suomennokset

Harhanäkyjen maailma.  ((El mundo alucinante, 1966.) Suomentanut Mirjaliisa Nuuttila. Arena-sarja)  Helsinki:  Kirjayhtymä, 1989.  ISBN 951-26-3183-0
Matka Havannaan. (Viaje a La Habana, 1990.) Suomentanut Samuli Arkko. Kangasniemi: Iván Rotta & Co., 2014. ISBN 978-952-5974-04-1.
Arkangelin lentoasema

Arkangelin lentoasema (ven. Международный аэропорт Архангельск, Meždunarodnyi aeroport Arhangelsk, IATA: ULAA, ICAO: ARH), eli Talagin lentoasema tai Arkangeli-Talagin lentoasema on kansainvälinen lentoasema Venäjän Arkangelin alueen pääkaupunki Arkangelissa. Lentoasema sijaitsee maanteitse noin 10-12 kilometriä kantakaupungista koilliseen Talagin kaupunginosan itäpuolella.
Lentoaseman Terminaali 1 palvelee kotimaan lentoliikennettä, sen länsipuolella oleva Terminaali 2 kansainvälistä liikennettä ja puolisen kilometriä lännempänä sijaitseva Terminaali 3 rahtiliikennettä. Lentoaseman kautta kulki vuonna 2013 runsas 760 000 matkustajaa. Tällä matkustajamäärällä kenttä sijoittui noin 25.–30. suurimmaksi lentoasemaksi Venäjällä.
Arkangelin lentoaseman sijainti Venäjällä.
Arkangeli-Talagin lentoaseman sijainti Arkangelin alueella.
Aiheesta muualla

Kuvia tai muita tiedostoja aiheesta Arkangelin lentoasema Wikimedia Commonsissa
Arhangelsk (Talagi), meždunarodnyi aeroport (venäjäksi) (aviapages.ru)
Skyvector aeronautical charts: Arkhangelsk (ULAA) (englanniksi) (skyvector.com)
ULAA (englanniksi) (utair.ru))
Johannes Kert

| Johannes Kert |
| --- | --- |

Henkilötiedot
Syntynyt: 3. joulukuuta 1959 Petseri, Venäjän SFNT, Neuvostoliitto
Kuollut: 4. maaliskuuta 2021 (61 vuotta) Tallinna
Kansalaisuus:   Viro
Ammatti:  sotilas, kansanedustaja (Viron reformipuolue)
Sotilashenkilö
Palvelusmaa(t):   Neuvostoliitto/ Viro
Palvelusvuodet:  1981–1991, Neuvostoliitto 1991–2008, Viro
Komentajuudet:  Viron puolustusvoimat, vuosina 1996–2000
Sotilasarvo:  kenraaliluutnantti
Kunniamerkit:  mm. Suomen Leijonan suurristi
Ylennykset:  Kapteeni (v. 1992) Majuri (1993) Everstiluutnantti (1995) Eversti (1996) Kenraalimajuri (1997) Kenraaliluutnantti (1998)
Johannes Kert (3. joulukuuta 1959 Petseri, Neuvostoliitto – 4. maaliskuuta 2021) oli virolainen poliitikko ja entinen upseeri, sotilasarvoltaan kenraaliluutnantti. Hän toimi Viron puolustusvoimien komentajana vuosina 1996–2000. Hän jäi eläkkeelle armeijasta vuonna 2008.
Toiminta Neuvostoliiton aikaan

Johannes Kert kävi koulunsa Võrussä ja jatkoi sen jälkeen Tarton yliopiston liikuntatieteellisessä tiedekunnassa. Valmistuttuaan vuonna 1981 hän työskenteli urheiluvalmentajana ja valokuvaajana. Sen jälkeen hän palveli neuvostoarmeijassa upseerina vuosina 1983–1985 yleten kapteeniksi. Hänen palveluspaikkansa oli Neuvosto-Liettuassa. Vuonna 1988 hän valmistui Neuvosto-Ukrainan Harkovan panssariupseerien johtajakoulusta.
Viron armeijassa

Viron uuden itsenäisyyden aikaan Johannes Kert liittyi Viron armeijaan sen upseeritehtäviin toimien muun muassa Kuperjanovin jalkaväkipataljoonan komentajana vuonna 1992. Vuosina 1993–1996 Kert toimi Kaitseliiton komentajana. Sen jälkeen hän toimi Viron puolustusvoimien komentajana vuosina 1996–2000. Hän oli tuolloin Euroopan nuorin puolustusvoimien komentaja. Hänen erottuaan puolustusvoimain komentajan tehtävistä Kert jatkoi seuraajansa neuvonantajana ja toimi Viron maavoimien komentajana vuosina 2001–2002. Sen jälkeen hän toimi Viron sotilaallisena edustajana NATOssa ja Euroopan unionissa vuosina 2002–2008, jolloin hän jätti Viron puolustusvoimat.
Virolaisena poliitikkona

Kert liittyi vuonna 2014 Viron reformipuolueeseen. Hänet valittiin kahdesti Riigikoguun, ja hän oli kansanedustajana 2015–2021. Kert kuoli kesken toisen edustajakautensa. Hänen varaedustajansa oli Tiiu Aro.
Aiheesta muualla

Kuvia tai muita tiedostoja aiheesta Johannes Kert Wikimedia Commonsissa
| 0 | 1 | 2 |
| --- | --- | --- |
| Edeltäjä: Aleksander Einseln | Viron Puolustusvoimien komentaja 23.1.1996–29.8.2000 | Seuraaja: Tarmo Kõuts |
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa
Kemiallinen ase

Yhdysvaltain armeijan kemiallisista aseista käyttämä tunnus.
Sinappikaasua saanut kanadalainen sotilas, 1917–1918.
Englantilainen kaasupommi ensimmäisestä maailmansodasta, 1915.
Tynnyreihin varastoituja neuvostoliittolaisia kemiallisia aseita Albaniassa.
Ruotsin armeijan sotilaalla on kemialliselta aseelta suojaava suojanaamari ja suojapuku.
Kemiallinen ase on elollisia olentoja vammauttava, vaurioittava tai tappava kemikaali. Kemiallisiksi aseiksi lasketaan myös aineet, jotka aiheuttavat eliöissä tilapäistä toimintakyvyttömyyttä.lähde?
Sotilaallisesti kemialliset aseet on perinteisesti jaettu kolmeen ryhmään: taistelukaasut, savut ja sytytysaineet. Taistelukaasuilla on tarkoitettu aseita, joiden vaikutus perustuu niiden myrkyllisyyteen. Taistelukaasuista vain osa on NTP-olosuhteissa kaasuja. Savujen, lukuun ottamatta kaasuihin luettavia myrkkysavuja, vaikutus perustuu niiden kykyyn haitata näkyvyyttä. Sytytysaineilla pyritään synnyttämään tulipaloja tai kuumuus, joka eliminoi vastarinnan.lähde?
Yhdistyneet kansakunnat on määritellyt kemialliset aseet joukkotuhoaseiksi, joiden käyttöä pyritään rajoittamaan kansainvälisillä sopimuksilla. Kemiallisten aseiden valmistuksen, käytön ja tuhoamisen valvomiseksi on perustettu kansainvälinen organisaatio OPCW, jonka päämaja ja toiminnot ovat Alankomaiden Haagissa.lähde?
Historia

Kemiallisten aseiden historia juontaa pitkälle, aina ensimmäisiin tahallaan esimerkiksi juomaveteen levitettyihin myrkkyihin. Nykyaikaisen kemiallisen sodankäynnin voidaan katsoa alkaneen ensimmäisestä maailmansodasta, jossa niiden käyttö oli laajamittaista. Kaasuaseet oli kielletty Haagin sopimuksella 1899.lähde?